'n Engelse verslag1) oor die voorstelling vind dit uiters betreurenswaardig dat Dalle Case nie 'n geskikter ruimte daarvoor uitgesoek het nie. Die dans was werklik goed. Die corps de ballet was baie gevariëerd en sierlik. In die sanggedeelte was die klein beperkte lokaaltjie pynlik onvoldoende vir die mooi manlike stemme van die here Crosset en Victor, afgesien van die begeleiding ‘with instrumental discord of the most barbarous character’. Mnr. Dalle Case sou goed doen om beter in die toekoms te sorg vir die gerief van sy gehoor en die talente van sy spelers.
Onderwyl die ‘new Theatre’ ingerig word, word 'n groot voorstelling onder patronasie en in aanwesigheid van die